
	1.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Vēršam uzmanību, ka anotācijas 1.3. sadaļas apakšsadaļas "Problēmas apraksts" 2. punktā minēts, ka "Vienlaikus gan jāatzīmē, ka šobrīd risks nesasniegt atskaites punktu Nr. 120 noteiktajā termiņā ir zems", ar to saprotot šobrīd noteikumu Nr. 374 6.3. apakšpunktā noteikto 2026. gada 31. marta termiņu. Ņemot vērā, ka minētais nonāk pretrunā ar to, ka plānots pagarināt 120. atskaites punkta termiņu līdz 2026. gada 30. jūnijam, tostarp ar anotācijas 1.6. sadaļā sniegto skaidrojumu, lūdzam precizēt anotācijas 1.3. sadaļas apakšsadaļas "Problēmas apraksts" 2. punktu.”
Piedāvātā redakcija
-
	Elīna Drāzniece (FM) (Jekaterina Sorokina (FM) vietā)

	2.
	MK sēdes protokollēmuma projekts
3. Pieņemt zināšanai, ka Eiropas Savienības Atveseļošanas un noturības mehānisma 3.1.2.2.i. investīcijas "Prognozēšanas rīka izstrāde sociālās apdrošināšanas sistēmas ilgtermiņa prognozēm, sistēmas ilgtermiņa stabilitātes izvērtēšanai un nodrošināšanai" 120. atskaites punkts "Prognozēšanas rīka izstrāde" tiks izpildīts ne vēlāk kā līdz 2026. gada 30. jūnijam.
	Iebildums
Ņemot vērā, ka Ministru kabineta sēdes protokollēmuma projekta 3. punkts paredz un anotācijas 1.6. sadaļā skaidrots, ka Eiropas Savienības Atveseļošanas un noturības mehānisma plāna 120. atskaites punkts tiks izpildīts līdz 2026. gada 30. jūnijam, savukārt Atveseļošanas un noturības mehānisma Darbības kārtībā, par kuru vienojas Eiropas Komisija un Latvija, saglabāts 2026. gada 31. marta termiņš, lūdzam Ministru kabineta sēdes protokollēmuma projektā svītrot 3. punktu, un tā vietā papildināt protokollēmuma projektu ar uzdevumu Labklājības ministrijai nodrošināt kavētā Eiropas Savienības Atveseļošanas un noturības mehānisma plāna 3.1.2.2.i. investīcijas "Prognozēšanas rīka izstrāde sociālās apdrošināšanas sistēmas ilgtermiņa prognozēm, sistēmas ilgtermiņa stabilitātes izvērtēšanai un nodrošināšanai" 120. atskaites punkta "Prognozēšanas rīka izstrāde" izpildi ne vēlāk kā līdz 2026. gada 30. jūnijam, tādējādi nodrošinot Latvijas Atveseļošanas un noturības mehānisma plānā noteikto prasību atbilstošu izpildi Atveseļošanas un noturības mehānisma finansējuma saņemšanai no Eiropas Komisijas.
Piedāvātā redakcija
-
	Ance Rudzīte (FM)



